DAN ADEN GLYD 
FY MAM. 





ALAW— “ Wyres fach Ned Pugh.” 





' Dilychwin gyfnod boreu oes, 
Mor gyflym ffoes i ffwrdd ; 
fB Ystormydd blin a gwyntoedd croes, 
Ynt eisioes wedi'm cwrdd ; 
Yr amser gynt a'i ddedwydd hynt, 
Dry'm helynt oll yn gam; 
Gwyn oedd fy myd oll drwyddo'i gyd, 
Dan aden glyd fy mam. 


Un gipdrem 'nol i'r adeg; fâd 
Sy'n wastad imi'n dwyn, 
Adgofion fil mewn cywair llon, 
Chwareuon llawn o swyn; 
Ni chai un dŷn fyth guro'm bron, 
" Gan galon oedd yn fflam ; 
Er gado'r cryd cawn fyw o hyd, 


Dan aden glyd fy mam 
Oik co o Je y * 

O! 'i darlun mud! os darlun yw * 
Mae fel pen fyw imi; | 

Mae'r adgof am ei chalon fawr, | 
Yn dyblu'm dirfawr gri; 

Caf gario'r groes, caf ing a loes, NN 
Wrth gofio'i hoes ddinam ; 

Ond cariad ddyd fy mhen o hyd, | 
Dan aden glyd fy mam. | 


Pan ar fy ngwely'n brudd a chlaf, 
Dychmygaf wel'd ei gwedd ; 

Yr hon,am dysgai symud troed, rn 
Yn awr a roed mewn. bedd ; A 

Fel oenig iach yn blentyn bach, 
Bu'm sioncach fil fy ngham, 

I deithio'r byd, er nad oedd c'yd, 
Dan aden glyd fy mam. 


Pe cawn i fyn'd i'r nefoedd ddêl, 
I ddewis angel pur ; 
A phe bae'r angel pura'n dod, 
I'm gwarchod rhag pob cur; 
Ni fynwn i er maint ei fri, yr | 
Well lloches rhag pob cam ; hb 
Na byw o hyd tra yn y byd, 
' Dan aden glyd fy mam. 


XZeY LLOYLX 

CAN NEWYDD 


YN RHODDI ALLAN 


HANES CARWRIAETH 


RHWNG 


RHYS AC OLWEN 


A'R CANLYNIAD O HYNY. 


ALAW—'' Robin yn Gwil.” 


Pan weloedd Rhys Beynon tro cyntaf erioed, 
Hawddgarwch digymar angyles Ty'ncoed ; 
Ymglymodd ei galon wrth galon y ferch, 
A boddwyd ei synwyr gan ffrydlif o serch : 
Yr ydoedd yn dlôs, 
Yn hynod o dlôs, 
Mor swynol a Gwener yn nyfnder y nos. 


Y rhosyn a'r lili addurnent ei bôch, 
A'u lliwiau prydferthaf yn wyn ac yn goch; 
Ei gwallt yn fodrwyau brydferthai ei hael, 
A'i llygaid mor loew a thanbaid a'r haul ; 
Anghofio y byd, 
A'i drafferth i gyd, 
Yn ngwyddfod ei Olwen wnai yntau o hyd, 


Ac fel pe mewn breuddwyd, rhwng cwsg a di-hun, 
Y treuliai ei amser yn nghwmni ei fun ; 
A'r adeg ddymunol i Olwen a ddaeth, 
I Rhys ei chymeryd “ er gwell ac er gwaeth :” 
Ac felly mewn brys, 
I'r Eglwys aeth Rhys, 
A modrwy ardderchog addurnodd ei bys: 


— 

















A byw inor gysurus a neb yn y Plwy', 
Wnai Rhys a'i anwylyd am wythnos neu ddwy ; 
' Ond Ow! cyn pen dau-fis yr olwyn ro'es dro, 
A. braidd na ddiangodd mewn dychryn a'r ffo; 
Aeth Olwen mor groes 
I rinwedd a moes, 
Nes.suro ei ysbryd a chwerwi ei oes. 


Beth bynag ddywedai—beth bynag a wnai, 
Y driniaeth greulonaf am bobpeth a gai ; 
Pan olchai ei '“ wyneb a'i ddwylaw ” yn lân, 
Hi dystiai ei fod ef yn dduach na'r fran ! 
Os peidiai wneud “dim 
Cai gerydd mwy llym, 
Arllwysai ei doniau ar ei ben mewn grym. 


Ac yna dysgyblaeth oedd filwaith fwy hallt, 
Dderbyniai am eillio a thrwsio ei wallt : 
A thystio wnai Olwen a thaeru'n mhob llw, 
Mai sgelffyn balch ynfyd oedd Rhys medde “nhw; 
Anwiredd di-ail 
Heb gysgod o sail, 
Yw'r stori am fyned trwy'r wlad fel y mail. 


Ni feiddiai besychu, na phoeri, na ““ chnoi,” 
Ac ofnai'n ei galon i symud na throi : 
A gwarchod pob synwyr os dwynai y llawr, 
Cai ffrwd o hyawdledd diorphwys am awr! 
Rhiw fywyd di-hedd, 
A dreuliodd hyd ?edd, H 
Fe'i brathid gan dafod oedd lymach na chledd, 

Amlwch: Argrajwgd yn Swyddfa D. Jones. 














